Møtereferat – Tilsynsforum

|  |  |  |
| --- | --- | --- |
| Dato: | 21.06.2024 | |
| Klokkeslett: | Kl. 12.00-14.00 | |
| Møterom: | Fysisk i Oslo med mulighet for digital deltakelse | |
| Tilstede: | **Statlige tilsynsmyndigheter:**  Representanter fra Statsforvalteren, Arkivverket, Kartverket og Arbeidstilsynet.  **Kommunal egenkontroll:**  Viken kontrollutvalgssekretariat (VIKUS). | |
| Forfall: | **Statlige tilsynsmyndigheter:**  Mattilsynet, Datatilsynet og DSB.  **Kommunal og fylkeskommunal egenkontroll:**  Kontrollutvalgssekretariat for Oslo, Østfold kontrollutvalgssekretariat (ØKUS),  Kontrollutvalgstjenester AS (kontrollutvalgssekretariat for Jevnaker og Lunner) og Hanne Heen Wengen (kontrollutvalgssekretariat for Nesbyen, Gol, Hemsedal og Ål).  **Fylkeskommunal egenkontroll:**  Kontrollutvalgssekretariat for Østfold og Akershus (tidl. Viken) | |
| Referent: Fakra Butt | | Møteleder: Fakra Butt |
| **Sak** | **Beskrivelse** | |
|  | Referat fra forrige møte  Oppfølgingspunkt:  *Tolkningsuttalelse fra KDD om samordning av reaksjoner,*  jf. koml. §§ 30-6 og 30-*7 om at alle statlige tilsynsmyndigheter skal bl.a underrette statsforvalteren om varsel om pålegg om retting eller andre reaksjoner som har vesentlige virkninger for kommunen eller fylkeskommunen. Og at før det eventuelt vedtas pålegg om retting eller andre reaksjoner med vesentlige virkninger for kommunen eller fylkeskommunen, skal tilsynsmyndigheten ha dialog med kommunen eller fylkeskommunen om slike pålegg eller reaksjoner og om kommunens eller fylkeskommunens oppfølging. Kommunen eller fylkeskommunen plikter å delta i dialogen.*  Henvenselde fra en statlig tilsynsetat om hvordan vesentlighetskravet skal forstås, og hvorvidt varslingsplikten kun gjelder vedtak som har en vesentlig virkning for kommunen eller fylkeskommunen.  For å sikre lik forståelse og praktisering av regelverket skal Nettverket for samordnere i Statsforvalterembetene vurdere henvendelsen og evt. forelå noen felles rutiner. Vi skal derfor ikke lenger utarbeide noe kun for vår oss/vår region, jf. referat av 15.03.2024.  Mer informasjon kommer når det er noe nytt å melde om saken. | |
|  | Generelle orienteringer ved Statsforvalteren  Se statsforvalterens presentasjon fra møte.  KOSTRA-tall for 2023  Gir øyeblikksbildet, da tallene også dette året er preget av mange forhold på inntskets-og utgiftssiden. Det er større variasjon i regnskapsresultatene nå enn det vi har sett de siste årene. Det er kombinasjon av lave eller negative netto driftsresultater, høy gjeldsbealtning herunder renteeksponering, lav sparing og likvidtet, som gjør kommuneøkonomien utfordrende og drar i en uønsket retning. Mange kommuner jobber med omstilling og effektivisering for å øke det økonomiske handlingsrommet sitt.  Per d.d. har vi Moss og Flesberg på ROBEK-lista. Tilsyn med disse kommunene kan gjennomføres som planlagt, men vi gjør oppmerksom på viktigheten av å gå i dialog med disse kommunene før eventeuelle pålegg med vensetlige virkninger gis. Det kan være pålegg av økonomisk eller administrastiv karakter.  Informasjon fra Revidert nasjonalbudsjett 2024 og kommuneproposisjonen for 2025  14. mai la regjeringen fram forslag til revidert nasjonalbudsjett 2024 og kommuneproposisjonen for 2025 med forslag til nytt inntektssystem. **Revidert budsjett 2024 for kommunene** Regjeringens forslag til revidert budsjett for 2024 gir ingen endring i kommunenes inntektsrammer for 2024. Den kommunale deflatoren er uendret fra anslaget i nasjonalbudsjettet 2024, selv om vektingen av delkomponentene er noe endret. Det er heller ingen endring i skatteanslaget for skatt på inntekt og formueskatt. **Det økonomiske opplegget for kommunene 2025** Regjeringen legger opp til en vekst i frie inntekter for kommunesektoren på 6,4 mrd. kroner for neste år. Deler av veksten, 3,9 mrd. kroner, er knyttet til økte demografi- og pensjonskostnader for kommunene. Utover dette innebærer økningen et handlingsrom for kommunesektoren på 2,5 mrd. kroner. **Nytt inntektssystem for kommunene fra 2025** Regjeringen legger frem et nytt inntektssystem for kommunene. Samtidig økes inntektene til kommunene. Av økningen over i de frie inntekter til kommunesektoren for 2025, er 1,6 mrd. kroner knyttet til omleggingen av inntektssystemet til kommunene.  Det er mange elementer som nå endres for kommunenes inntektsrammer. Hvordan de ulike endringene slår ut, varierer fra kommunen til kommune. Samlet sett er det Asker og Bærum som kommer dårligst ut av regjeringens forslag til nytt inntektssystem.  **Tilsynskalenderen**  Det er et veldig stort volum av statlige tilsyn som kommer frem av tilsynskalenderen, og vi ligger allerede nå langt over fjorårets nivå. Det er spesielt Arbeidstilsynets tilsynsaktiviteter som forklarer veksten. De er risiko- og hendelsesbaserte tilsyn, og omfattes ikke av samordningsplikten i kommuneloven, men fremvises i kalenderen for å gi et bredere tilsynsbildet.  Det er videre også lagt til flere forvaltningsrevisjoner i tilsynskalenderen.  DSB rapport om Tilsynsaksjon kommunale lekeplasser 2023-2024  Samlerapporten kan leses her: [Tilsynsaksjon kommunale lekeplasser 2023-2024 (dsb.no)](https://www.dsb.no/globalassets/dokumenter/rapporter/tilsynsaksjon-kommunale-lekeplasser-2023---2024.pdf) | |
|  | Runden rundt  Arkivverket  Det er planlagt 9 tilsyn i regionen, hvorav 3 er gjennomført før sommeren, og resten gjennomføres sent på høsten. Flere kommuner har spurt om flytting av tilsyn, og deres ønske om det er etterkommet. Henvendelsene om flytting ses på som tilfeldighet.  Arbeidstilsynet  Det er høyt tilsynstrykk i kommmunesektoren. Arbeidstilsynet retter innsats mot de mest risikoutsatte næringene, og der konsekvenser av kjente risikoforhold er alvorlig – på kort eller lang sikt. Fokuset er dreid mot skadeforebyggende arbeid. Det gis mange reaksjoner, som bl.a. kan forklares med etatens riskovurderinger og målrettede tilsyn.  Arbeidstilsynet skal gjennomføre flere tilsyn med færre ressurser i tiden som kommer, og det er derfor behov for å gjennomgå og videreutvikle effektive tilsynsmetoder som ivaretar kravene til høy kvalitet.  Kartverket  De planlagte tilsynene går sin gang.  Fra 1. januar 2026 er det krav om at hver kommune må bruke en landmåler med autorisasjon for oppmålingsforretninger. Det er mangel på landmålere og i verste fall kan det gå utover utbyggingsprosjekter og boligutbygging.  Mattilsynet (skriftlig tilbakemelding)   * **Arbeid med plan og drikkevann i Buskerud**   Mattilsynet for søndre og nordre del av Buskerud følger de nasjonale føringene for 2024 og de prioriteringer som er gitt fra Mattilsynet sentralt.   * **Planarbeid**   Gjeldene nasjonale forventninger 2023–2027 til regional og kommunal planlegging ble vedtatt i 2023. I de nasjonale forventningene er det flere forventningspunkt som omhandler sektorområdene til Mattilsynet. Mattilsynet skal ivareta planter, fisk, dyr, mat og drikkevann som sektormyndighet. Kravene i nasjonale forventninger til Mattilsynets sektorområder er skjerpet i forhold til tidligere krav.  Vi mottar og svarer ut med innspill og høringer alle planer som Mattilsynet mottar innenfor vårt geografiske område. Dette gjelder regionale planer, kommunale planer (planstrategi, kommuneplanenes samfunnsdel, kommuneplanenes arealdel) og planer på neste plannivå (reguleringsplaner, dispensasjoner osv).  I alle våre uttalelser er hensyn til drikkevann hovedfokus. Per nå er det flere innsigelser til kommuneplanens arealdel som fortsatt ikke er løst. Vi har gjennomført avklaringsmøter med noen kommuner, men forventer flere møter før innsigelsene er løst. Vi erfarer at det er ekstra utfordringer der råvannskildene i en kommune også er inntakspunkt til vannverk/kommuner i et annet geografisk område. Eksempelvis Holsfjorden som kilde til Oslo, og kilder i Ringerike som er inntakspunkt til vannverk i Bærum.   * **Drikkevann, helse og leveringssikkerhet**   De største vannverkene skal rapportere analyseresultater iht. egen prøvetakingsplan. Mattilsynet har ansvar for å vurdere rapportering opp mot kravene i drikkevannsforskriften, både minstekravene til frekvens og til parametervalg. Avvik følges opp, og her prioriteres avvik på parametere som kan gi fare for helse. Fra samme rapportering skal vi også samle informasjon om vannverkenes leveringssikkerhet.   * **Vårt fokus ved tilsyn (fysisk og digitalt) og i møter med kommuner og private vannverk er følgende:**   Hygieniske barrierer. Beskyttelse av kilde og nedbørsfelt, og vannbehandling. Dette er videreføring av tilsynsfokus fra tidligere år.  Leveringssikkerhet. Vi følger opp mangler som kommer frem gjennom innrapportering fra vannverkene, informasjon i kommuneplanens samfunnsdel og ytterligere informasjon gjennom møter. Dette er en videreføring av tilsynsfokus fra tidligere år, men nå forsterket.  Klimaendringer er en av de største truslene mot å kunne levere trygt drikkevann fremover. Med et klima i endring er det også økt fare for alvorlige hendelser, som alvorlig forurensning og smitte av drikkevann eller bortfall av drikkevann i et større område. Ved tilsyn med drikkevann de siste årene er klimaendringer prioritert, og om vannverkseier har gjort nødvendige forberedelser. Leveringssikkerhet for nok og trygt drikkevann til enhver tid, vil være en avgjørende forutsetning for folkehelsen, samfunnssikkerheten og framtidsrettet utvikling for innbyggere og næringsliv. Etablerte løsninger for alternativ drikkevannsforsyning ved svikt i hovedvannforsyning er viktig for å sikre god leveringssikkerhet.  Statsforvalteren i Oslo og Viken   * Barnehage- og utdanning   Det er gjennomført tilsyn med alle fylkeskommuner om eksamensgjennomføring og internkontroll. Temaet for tilsynene var hvordan fylkeskommunene, gjennom sin internkontroll, sikrer at alle sentralt gitte eksamener blir gjennomført i tråd med regelverket og læreplanene i de ulike fagene, jf. forskrift til oppl. § 3-23, jf. kommuneloven § 25-1.  Oslo fylkeskommune hadde ingen lovbrudd, mens alle de andre klarte å lukke sine lovbrudd mellom foreløpig og endelig tilsynsrapport.   * Beredskap (skriftlig tilbakemelding):   Status hos oss er at planlagte tilsyn 1. halvår er gjennomført, unntatt Ål kommune som vi i samråd med kommunen har utsatt til høst/vinter 24/25.  **VIKUS**  Er sekretariat for nå 34 kommuner og Buskerud fylkeskommune.  Jobber for øyeblikket med risko- og vesentlighetsvurderinger, som danner grunnlag for planer for forvaltningsrevisjoner og eierskapskontroller. Det er kontrollutvalget som her rett og plikt til å utarbeide forslag til budsjett for kontrollarbeidet i kommunen eller fylkeskommunen, og det er budsjettene som definerer hvor mange revisjoner som er mulig å gjennomføre det enkelte budsjettåret. Utarbeidelse av ROV vurderinger tas fra det samme budsjettet. | |
|  | Presentasjon fra VIKUS om deres risiko- og vesentlighetsvurderinger  Se egen presentasjon. | |